Lavoppløselig gjengivelse av skjermbilde fra traileren til filmen *Edderkoppens spinn* (1955)
**Film noir** (norsk oversettelse: *svart film* eller *mørk film*) ble brukt av franske filmkritikere for å beskrive en type filmer som hovedsakelig hadde sin storhetstid i USA på 1940-tallet. Felles for disse filmene var en effektiv, men sparsom bruk av lys, såkalt low-key lyssetting som preges av markante skiller mellom lys og mørke. En slik lyssetting er godt egnet til å skape gjennomgående dunkle stemninger. Film noir inneholdt ofte intense detektivhistorier eller thrillere med dystre menneskeskjebner.

Selve stemningen i filmene var inspirert av de tyske ekspresjonistiske filmene som var store på 1920-tallet. Mange av filmregissørene som lagde filmer i Tyskland på 1920-tallet, som for eksempel Fritz Lang, virket også i film noir-perioden.

B-filmen *Stranger on the Third Floor* fra 1940, regissert av sovjeteren Boris Ingster for RKO Pictures, blir ofte betegnet som den første film noiren.

Selv om film noir i dag nærmest regnes som en sjanger, er begrepet først og fremst knyttet til den filmhistoriske perioden i USA fra rundt 1940 til 1958, med 1946–1950 som høydepunkt. Filmer som senere har hentet inspirasjon fra noir-perioden, kalles i fagkretser derfor for «Neo noir» (*ny noir*), da de er produsert etter den originale perioden.

Europeisk film noir
-------------------

Carol Reeds film *Den tredje mann* fra 1949 med Orson Welles og Joseph Cotten er et eksempel på en britisk film med noir-stil. Et eksempel på en norsk film noir er Edith Carlmars debutfilm *Døden er et kjærtegn* fra 1949. Enkelte regner ikke dem offisielt som film noir-filmer, siden de ikke er produsert i USA.

Neo noir
--------

I nyere tid er særlig Roman Polańskis *Chinatown* fra 1974 og Curtis Hansons *L.A. Confidential* fra 1997 eksempler på moderne filmer (i farger) som både har en handling og tydelige estetiske og stilmessige grep hentet fra den originale film noir-perioden. Andre filmer med tydelige noir-trekk er *The Dark Knight*, *V for vendetta*, *Lost Highway*, *Blade Runner* og *Sin City*.

Eksempler på film noir
----------------------

| Tittel / originaltittel | År | Regi |
| --- | --- | --- |
| *Dobbelt erstatning**Double Indemnity* | 1944 | Billy Wilder |
| *Den lange søvnen**The Big Sleep* | 1946 | Howard Hawks |
| *Postbudet ringer alltid to ganger**The Postman Always Rings Twice* | 1946 | Tay Garnett |
| *Gilda**Gilda* | 1946 | Charles Vidor |
| *Malteserfalken**The Maltese Falcon* | 1946 | John Huston |
| *Lady fra Shanghai**The Lady from Shanghai* | 1948 | Orson Welles |
| *Den tredje mann**The Third Man* (Storbritannia) | 1949 | Carol Reed |
| *Kyss meg til døde**Kiss Me Deadly* | 1955 | Robert Aldrich |
| *Killer's Kiss**Killer's Kiss* | 1955 | Stanley Kubrick |
| *Spillet er tapt**The Killing* | 1956 | Stanley Kubrick |
| *Med alle midler**Touch of Evil* | 1958 | Orson Welles |

Referanser
----------

1. ↑  Svendsen, Trond Olav (7. november 2021). «film noir». *Store norske leksikon*. Besøkt 4. mars 2022.
2. ↑  Neale (2000), p. 166; Vernet (1993), p. 2; Naremore (2008), pp. 17, 122, 124, 140; Bould (2005), p. 19.
3. ↑  «Images - Film Noir». *www.imagesjournal.com*. Besøkt 4. mars 2022.
4. ↑  Ballinger and Graydon (2007), pp. 9–11.
5. ↑  See, e.g. Ballinger and Graydon (2007), p. 19; Irwin (2006), p. 210; Lyons (2000), p. 36; Porfirio (1980), p. 269.
6. ↑  «Neo Noir Movies at the Box Office». *Box Office Mojo*. Besøkt 4. mars 2022.
7. ↑  Spicer (2007), pp. 16, 91–94, 96, 100; Ballinger and Graydon (2007), pp. 144, 249–55; Lyons (2000), p. 74, 81, 114–15.
8. ↑  Lynch and Rodley (2005), p. 241.

Eksterne lenker
---------------

* (en) Film noir – kategori av bilder, video eller lyd på Commons Rediger på Wikidata

|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi **·** Encyclopædia Britannica **·** GND **·** LCCN **·** NKC **·** BBC Things
 |